Муҳаммад ал-Хоразмий номидаги Тошкент ахборот технологиялари университети Фарғона филиал Бошқарув йиғилиши

**б а ё н н о м а с и**

2020 йил 18 декабрь. Фарғона шаҳри.

Қатнашдилар - директор ўринбосарлари, факультет деканлари, кафедра мудирлари, бўлим бошлиқлари, филиал юристи.

Йиғилиш раиси - проф. А.Расулов

К У Н Т А Р Т И Б И Д А:

Ўзбекистон Республикаси Олий ва ўрта махсус таълим вазирлигининг 2020 йил 17 декабрь куни видеоконференция шаклида ўтказилган Ҳайъати йиғилиши мазмуни ҳамда қарорлари асосида бажариладиган ишлар тўғрисида.

Ахборотчи: А.Расулов.

Ушбу масала юзасидан сўзга чиққан филиал директори, йиғилиш раиси А.Расулов Ўзбекистон Республикаси Олий ва ўрта махсус таълим вазирлигининг 2020 йил 17 декабрь куни видеоконференция шаклида ўтказилган Ҳайъати йиғилиши мазмуни ҳамда қарорлари асосида бажариладиган ишлар ҳақида йиғилиш қатнашчиларига ахборот берди.

ОЎМТВ нинг ушбу йиғилишида асосан тўртта масала, яъни ОТМ ларнинг жорий қиш мавсумига тайёрланиш даражаси, ушбу мавсумга сарфланган ҳаражатлар, халқаро грантларда олийгоҳларнинг иштироки, Давлат – ҳусусий шерикчилик ишлари бўйича ҳисоботлар ҳамда, энг асосийси, ОТМларда анъанавий ўқув жараёнларининг ҳолати ва талабаларни қишки таътилга чиқариш масаласи ўрганилди, танқидий тахлил қилинди.

А.Расулов юқоридаги масалалар тахлили билан таништирар экан, кун тартибидаги анъанавий ўқув жараёнини ташкиллаш ва бу ҳолат юзасидан Фарғона филиали фаолиятига берилган танқидий – таҳлилий фикрларга алоҳида тўхталди.

**Жумладан:**

Ҳайъат томонидан берилган ҳисоботда бизнинг филиалимиз талабаларини анъанавий ўқишга жалб қилиш бўйича кўрсаткичи паст эеанлиги кўрсатиб ўтилди.

* Ушбу салбий ҳолатни юзага келишида факультет деканлари ходимларининг масъулиятсизлиги ҳамда бошқарувдаги бепарволиклар сабаб бўлгани фактлар асосида қўрсатиб ўтилди.
* Ушбу салбий ҳолатнинг сабаб ва оқибатлари ўрганиб чиқилиб, камчиликларни зудлик билан бартараф этиш юзасидан Вазирлик томонидан филиал маъмурияти олдига қатъий талаблар қўйилди.

А.Расулов юқоридагилардан келиб чиқиб, анъанавий ўқишга талабаларни жалб қилишдаги сусткашликка, биринчи ўринда, факультет деканлари ҳамда декан ўринбосарларининг бепарволиги сабаблигини танқидий фактлар билан кўрсатиб ўтди. Бундан ташқари, гуруҳ мураббийларининг талабалар билан ҳар томонлама алоқа ўрнатмаганликлари, фан ўқитувчиларининг ўқиш - ўқитиш ишида бепарволикка йўл қўяётганликлари ҳам филиал обрўсига салбий таъсир қилаётгани таъкидланди.

А.Расулов ўқиш - ўқитиш ишларини ташкиллашда Ўқув-услубий бўлим (Ш.Умаров), Таълим сифатини назорат қилиш бўлими (М.Тешабоев), Мониторинг ва Ички назорат (Д.Онарқулова) каби “учлик” биргаликда ҳаракат қилсагина ижобий натижаларга эришиш мумкинлигини кўрсатиб ўтди.

Ушбу масалага фикр билдирган Ўқув-услубий бўлим бошлиғи Ш.Умаров машғулотларга асосан 2 ва 3-босқич талабалари кам қатнашаётгани ҳақида фактларни келтирди.

Филиал юристи Р.Сулаймонов профессор – ходимларининг иш интизомларини алоҳида Ишчи гуруҳ ўрганиб чиқиши лозимлиги ҳамда амалдаги Меҳнат кодекси асосида айбдорларга интизомий жазо чоралари қўллаш лозимлигини уқтирди.

Йиғилиш раиси филиалда бошқарув ва назорат ишларини талаб даражасига кўтариш учун ҳар бир ўқув биносига қўшимча масъул раҳбар тайинлаш, филиалга бириктирилган лицей ва мактаблар бўйича масъул ходимлар даврий хисобот тайёрлаш, ҳар бир бўлим йиллик хисобот тайёрлашлари каби таклифларни ўртага ташлади.

Булардан ташқари, ИИИБ директор ўринбосари Б.Джалиловга Давлат – шерикчиликни ривожлантиришда ҳамда Халқаро кредит ва грантлардан фойдаланишда актив бўлиш лозимлиги, филиални қиш мавсумидан қониқарли олиб чиқиш, маблағлар сарфи бўйича Ишлар бошқармаси бошлиғи Х.Абдурахмоновга фаол ишлар олиб бориш кераклиги ҳақида таклиф, кўрсатмалар берилди.

Юқоридаги Ҳайъат қарорлари ҳамда билдирган фикр-мулоҳазалардан келиб чиқиб Бошқарув йиғилиши

**қ а р о р қ и л а д и:**

1. Филиал директори А.Расуловнинг ОЎМТВ нинг видеоконференцияси мазмуни бўйича ахбороти маълумот учун қабул қилинсин ҳамда Вазирлик Ҳайъати қарорлари ижросининг филиалда бажарилиши қатъий таъминлансин.

Муддат: бир ҳафта. Масъуллар: маъмурият, факультет деканлари, бўлим бошлиқлари.

1. Талабаларнинг анъанавий шаклда ўқишга жалб қилиниш даражаси филиалда паст кўрсаткич бўлганлиги ҳолатига факультет деканлари (А.Кадиров, Б.Толипов), декан ўринбосарлари (Ф.Мамарозиқов, А.Рустамов, Б.Салмонов, Н.Ибрагимов) ларнинг ўз ишларига масъулиятсизлик билан ёндошганликлари кўрсатиб ўтилсин, улар қатъий огоҳлантирилсин.
2. Талабаларнинг дарс машғулотларига қатнашишларидаги салбий ҳолат (асосан 2 ва 3 – босқич талабалари) мураббийларнинг талабалар билан ҳар томонлама алоқа ўрнатмаганликлари оқибатида ҳам рўй бергани белгилаб қўйилсин.
3. Таълим сифатини назорат қилиш (М.Тешабоев), Мониторинг ва Ички назорат (Д.Онарқулова) бўлимларининг дарс жараёни ва ишга келиб-кетиш назоратини бўшаштириб юборганликлари таъкидлансин ҳамда улар огоҳлантирилсин.
4. Анъанавий дарс машғулотларига талабалар иштирокини тўла таъминлаш учун қуйидаги тадбирий чоралар белгилаб қўйилсин:

* 2020 йил 28 декабргача талабаларнинг анъанавий дарсларга қатнашиш истагини билдириб, ариза ёзганларни 100% га, 2021 йил 10 январдан эса барча талабаларни анъанавий ўқишга тўла жалб этиш;

Масъуллар: факультет деканлари, декан ўринбосарлари, мураббийлар.

* талабаларга тарғибот-ташвиқот ишларини олиб бориб, дарсга тўла қатнашишларини таъминлаш мақсадида ҳар бир профессор-ўқитувчига 10 тадан талаба бириктирилиши (Муддат: 3 кун. Масъуллар: деканат, кафедра мудирлари);

1. Ўқув биноларидаги коммунал ҳолат, навбатчилик, тартиб-интизом, талабаларга шароит яратиш каби ҳолатлар назоратини таъминлаш мақсадида қуйидаги тартибда масъуллар белгилансин:

1-бинога – А.Кадиров – факультет декани, Х.Абдурахмонов – Ишлар бошқармаси бошлиғи;

2-бинога – Б.Толипов – факультет декани, Б.Джалилов – директор ўринбосари;

ТТЖ га – И.Тожибоев – директор ўринбосари, М.Носиров – ТТЖ директори.

1. Профессор – ўқитувчилар, ишчи-ходимларнинг ишга келиб-кетиши назорати бўйича Мониторинг ва Ишчи назорат (Д.Онарқулова) бўлими бошчилигида Ходимлар, Таълим сифати назорати, Ўқув бўлимларининг биттадан ходими ва филиал юристи иштирокида Назорат гуруҳи ташкиллансин ҳамда уларнинг фаолияти қуйидагича белгилансин:

* 2020 йил 21 декабрь кунидан бошлаб филиал жамоасини ўз ишида белгиланган вақтда бўлишини таъминлаш учун кунда 2 марта (эрталаб 900 да, тушдан кейин 1530 да) давомат текшируви ўтказиш ва махсус дафтарга қайд қилиш;
* ҳар куни давомат юзасидан хисобот тайёрлаш ҳамда шахсан филиал директорига хисобот бериш;
* ўқитувчи ёки ходим иш жойида бўлмаса, сабабини аниқлаш, далолатнома тузиш ва расмийлаштириш ҳамда ойлик маош табели тўлдирилаётганда Хисобхона иштирокида ушбу салбий ҳолатни хисобга олиш;
* Ишга келиб-кетиш бўйича салбий ҳолатлар юзасидан сабабчи ходимга ўрнатилган тартибда интизомий чора кўриш бўйича маъмуриятга тақдимнома киритиш.

Муддат: доимий. Масъуллар: Д.Онарқулова, Назорат гуруҳи, филиал юристи, И.Рустамов, М.Юнусалиева.

1. ИИИБ директор ўринбосари Б.Джалиловга Давлат – шерикчилик ишлари, Халқаро кредит ва грантларда филиал иштироки, илмий лойиҳалар бўйича алоҳида чора-тадбирлар режаси тузиб, амалга ошириш юзасидан таклифлар киритиш топширилсин.

Муддат: 8 кун.

1. Ўқув бинолари ва ТТЖнинг иситилиш ҳолатини қайта назоратдан ўтказиш, тизимни узлуксиз ишлашини таъминлаш ҳамда бу борадаги сарф – ҳаражатларни оптималлаштириб бориш Ишлар бошқармаси бошлиғи Х.Абдурахмонов ва М.Юнусалиева зиммасига юклатилсин.

Муддат: доимий.

1. Филиалга бириктирилган мактаблар ва лицейда, техникумда олиб борилаётган ишларга масъуллар Б.Джалилов, И.Тожибоевлар йил охирига қадар ҳисобот тайёрлаб, филиал директорига тақдим қилсинлар.
2. Барча бўлимлар 2020 йил 25 декабрга қадар йиллик иш ҳисоботларини тайёрлаб, маъмуриятга топширишлари қатъий белгилаб қўйилсин.

Масъуллар: бўлим бошлиқлари.

1. Юқорида берилган топшириқларни ўз вақтида, талаб даражасида бажармаган масъул ходимларга Меҳнат кодексига асосан интизомий жазо чоралари кўрилиши белгилаб қўйилсин.

Йиғилиш раиси: А.Расулов

Йиғилиш котиби: М.Мирзаев